Törökországban tovább csökkent az új esetek és a halottak száma
Törökországban vasárnap az április eleji szintre lassult az új típusú koronavírus-járvány üteme, miután az utóbbi 24 órában 2357 embernél diagnosztizálták a kórokozót, a fertőzöttek száma ezzel 110 130-ra emelkedett.
A kis-ázsiai országban április 2. óta nem járt 2500 alatt az újonnan regisztrált fertőzöttek száma, miközben több mint két hétig 4000 körül vagy afelett mozgott, majd négy napja 3000-hez közeli értékekre esett. A járvány halálos áldozatainak száma vasárnap 99-cel 2805-re nőtt. Ez az adat április 14. óta először csökkent 100 alá.

Az intenzív osztályon fekvők és a lélegeztetőgépre szorulók száma néhány napja szintén mérséklődik, pénteken először fordult elő, hogy a gyógyultak napi száma meghaladta az újonnan igazolt esetekét.

Törökország 31 nagyobb városában - köztük Isztambulban és Ankarában - az utóbbi három hétvégén kijárási tilalom volt érvényben, amit ezen a héten csütörtökre és a péntekre is kiterjesztettek, csütörtökön egy nemzeti ünnep, pénteken pedig a muszlim böjti hónap, a ramadán kezdete miatt. A rendelkezés ismét vasárnap éjfélkor jár le és megint csak legalább 63,5 millió embert érint.

Állandó jellegű kijárási tilalom kizárólag a 65 évnél idősebbekre és a krónikus betegekre, valamint a 20 éven aluli, nem dolgozó fiatalokra vonatkozik. A török emberek többsége hétköznapokon továbbra is munkába jár, hogy mozgásban tartsa a gazdaságot, ám a hatóságok a közösségi életet és a távolsági közlekedést már szinte teljes mértékben felfüggesztették.

A kis-ázsiai országban április 2. óta nem járt 2500 alatt az újonnan regisztrált fertőzöttek száma, miközben több mint két hétig 4000 körül vagy afelett mozgott, majd négy napja 3000-hez közeli értékekre esett. A járvány halálos áldozatainak száma vasárnap 99-cel 2805-re nőtt. Ez az adat április 14. óta először csökkent 100 alá.

Az intenzív osztályon fekvők és a lélegeztetőgépre szorulók száma néhány napja szintén mérséklődik, pénteken először fordult elő, hogy a gyógyultak napi száma meghaladta az újonnan igazolt esetekét.

Törökország 31 nagyobb városában - köztük Isztambulban és Ankarában - az utóbbi három hétvégén kijárási tilalom volt érvényben, amit ezen a héten csütörtökre és a péntekre is kiterjesztettek, csütörtökön egy nemzeti ünnep, pénteken pedig a muszlim böjti hónap, a ramadán kezdete miatt. A rendelkezés ismét vasárnap éjfélkor jár le és megint csak legalább 63,5 millió embert érint.

Állandó jellegű kijárási tilalom kizárólag a 65 évnél idősebbekre és a krónikus betegekre, valamint a 20 éven aluli, nem dolgozó fiatalokra vonatkozik. A török emberek többsége hétköznapokon továbbra is munkába jár, hogy mozgásban tartsa a gazdaságot, ám a hatóságok a közösségi életet és a távolsági közlekedést már szinte teljes mértékben felfüggesztették.
Törökország koronavírus koronavírus-járvány